《寄周彦礼知丞楼文举司理》
宋代·喻良能

从容里闬待时须，二老风流孰与俱。
迁善节香如故否，望云迎月更佳无。
醲寒凛凛侵衣袂，薄雪斑斑入书图。
欲把一杯论旧事，五年魂梦隔江湖。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。